2 vas oor 'polisievoertuie' | Maroela Media
Toenemende kommer oor integriteit van matriekeksamen
2 vas oor 'polisievoertuie'
Een van die voertuie met die polisie-kentekens (Foto: Verskaf)
Die polisie het twee mense van Westernburg in Limpopo in hegtenis geneem wat hul motors glo as polisievoertuie voorgedoen het deur die SAPD-embleme en kentekens op hul motors te plak.
Lt.kol. Moatshe Ngoepe, woordvoerder van die polisie, het gesê die polisie veroordeel die gebruik van sy handelsmerk-kentekens deur nie-lede van die polisie ten sterkste.
Volgens Ngoepe het die polisie beslag gelê op die motors wat glo die eiendom van die Nirvana-gemeenskapspolisiëringsforum is.
Lt.genl. Nneke Ledwaba, provinsiale polisiekommissaris, het gesê dié voertuie veroorsaak verwarring by die publiek en dit rig boonop skade aan die Suid-Afrikaanse Polisiediens se korporatiewe beeld aan.
"Hierdie optrede moet onmiddellik gestaak word. Wie ook al homself hieraan skuldig maak en met verdagte voertuie rondry wat met polisiekentekens gemerk is, sal vasgetrek word," het hy gesê.
Die twee verdagtes sal binnekort in die landdroshof in Polokwane verskyn op aanklag daarvan dat hulle hulself as die polisie voorgedoen het.
Maimane: Grondonteiening-mosie bedoel om 'land te verdeel'
Man kritiek ná tref-en-trap
Daar was voorheen gevalle waar mense hulle voorgedoen het as polisie en toe misdade gepleeg het maar ek glo die twee mans het die motors as afskrikmiddel gebruik.
DIT maak die publiek bang. Trek n normale polisie voertuig jou af dan moet jy stop.As jy nie stop nie sluit hulle jou op. As die skurke jou af trek skiet hulle jou en jou famielie dood. Skiet jy hulle dood omdat jou lewe in gevaar is .is jy n rassis en gaan heel moontlik tronk toe vir vir die res van jou lewe terwyl die die plaasmoordenaars in die shjbeens party hou. How sick can you get.
Hulle produktiwiteit is baie beter as die van die SAPD. Hulle voertuig is ook in n beter toestand as die van die SAPD.
Die polisie verdra nie kompetisie nie, dit verdeel die buit.
Dit is nie net daar waar dit gebeur nie. Hierdie 'cowboys' van die sg 'Gemeenskaps Polisiërings Forums', lei aan 'n minderwaardigheidskompleks en die vals mag, wat hierdie forums bied, ken geen perke nie. Alle forums tree dalk nie so op nie maar op die Oosrand gaan dit wild. Oorentoesiasme lei gereeld tot wilde jaagtogte en aanrandings en dan word daar, na die aksie, byeengekom en gespog oor hul roekelose dapperheid. Die SAPS laat hulle ook maar begaan want dit beteken dat hulle genoeg vrye tyd het om kolleksies te doen.